CELEX: 62016TN0692
Language: hr
Date: 2016-09-27 00:00:00
Title: Predmet T-692/16: Tužba podnesena 27. rujna 2016. – CJ protiv ECDC-a

28.11.2016   
            
            
               HR
            
            
               Službeni list Europske unije
            
            
               C 441/26
            
         
      Tužba podnesena 27. rujna 2016. – CJ protiv ECDC-a
      (Predmet T-692/16)
      (2016/C 441/31)
      Jezik postupka: engleski
      
         Stranke
      
      
         Tužitelj: CJ (Agios Stefanos, Grčka) (zastupnik: V. Kolias, odvjetnik)
      
         Tuženik: Europski centar za sprečavanje i kontrolu bolesti (ECDC)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijanu odluku i, slijedom toga, naloži ECDC-ju da isplati tužitelju sve prihode koje je on trebao primiti od 1. svibnja 2012. do 31. prosinca 2014. da je ostao u službi ECDC-a, koje, dok čeka određenje ECDC-a, tužitelj privremeno računa u iznosu od 140 000 eura, uvećano za zateznu kamatu;
               
            
                  —
               
               
                  naloži ECDC-u da mu isplati iznos od 13 000 eura kao naknadu neimovinske štete
               
            
                  —
               
               
                  naloži ECDC-u snošenje vlastitih troškova i plaćanje troškova tužitelja u postupku.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je ECDC povrijedio članak 266. UFEU-a pogrešnom primjenom presude Službeničkog suda Europske unije u spojenim predmetima F-159/12 i F-161/12, CJ/ECDC, tvrdeći među ostalim,
                  
                              —
                           
                           
                              da je zbog neopozive promjene bitnih okolnosti ECDC pogrešno pripisao retroaktivni učinak pobijanoj odluci;
                           
                        
                              —
                           
                           
                              da je ECDC povrijedio načelo proporcionalnosti s obzirom na to da pobijana odluka nije bila ni prikladna niti nužna za ostvarivanje cilja koji se želio postići otkazom iz 2012. koji je poništen;
                           
                        
                              —
                           
                           
                              da je ECDC počinio očitu pogrešku u ocjeni neuzimanjem u obzir prijevaru prilikom zapošljavanja voditelja pravne službe ECDC-a;
                           
                        
                              —
                           
                           
                              da je ECDC povrijedio članak 22a. stavak 3. Pravilnika o osoblju otkazom tužitelju kao reakciju na njegovu prijavu in tempore non suspecto malo prije njegovog otpuštanja, činjenica koje su podigle sumnju u loše financijsko upravljanje u ECDC-u.
                           
                        
            
                  2.
               
               
                  Drugi tužbeni razlog, koji se temelji na novčanoj naknadi neimovinske štete koju je prouzročio ECDC povredom članka 266. UFEU-a i svojom tvrdnjom da je tužitelj nastojao promicati nepotizam.